The Longest Most Meaningless Movie in the World. „The Longest Most Meaningless Movie in the World“ () —1968-yilda Antony Sсott tomonidan suratga olingan „underground“ (talaffuzi: andergraund) janridagi inglizcha film. Film mutlaqo syujetga ega emasligi va 48 soat (2080 daqiqa) davom etganligi sababli gʻayrioddiydir. Film uzoq davom etganligi boʻyicha rekord oʻrnatgan boʻlib, bu rekord 1987-yilda "The Cure for Insomnia" („Uyqusizlikning davosi“) filmi chiqishi bilan yangilangan. Syujeti. Film uchun maxsus suratga olish ishlari amalga oshirilmagan. Film reklama bloklari, chiqarilmagan boshqa lentalarning qirqimlari va boshqa „kino axlatlari“ dan iborat. Filmning baʼzi joylarida bitta reklama koʻp marta (30 daqiqadan koʻproq) takrorlanadi. Baʼzan tasvir teskari aylantiriladi yoki harakatlar orqaga qarab harakatlanadi. Ishlab chiqarish va namoyishlar. Antony Scott oʻz filmini Shveysariya kino markazi (London) koʻmagida yaratgan. Birinchi ommaviy namoyish 1968-yilning yozida The New Arts Lab da (Druri Leyn, London) boʻlib oʻtgan. Shundan soʻng, 1969-yilda lenta „"Cybervironment Plus“" eksperimental sanʼat festivalida va 1970-yil oktyabr oyida fransuz kinoteatrida namoyish etilgan.